Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: biztosáról szóló 1993. évi LIX. törvény (továbbiakban: Obtv.) helytelen értelmezése következtében, nemegyszer
Paragraph Index: 1194

23. A törvénynek gondoskodnia kell a 18. 19. 20. és 21. paragrafusokban felsorolt bûntettekre vonatkozó hatékony, arányos és elrettentõ szankciókról. A törvénynek gondoskodnia kell mellék, vagy alternatív szankciókról is.” Az ajánlás, amelyhez részletekbe menõ magyarázó fejezet kapcsolódik, néhány részben már ismert általános követelmény megfogalmazásával zárul, úm.: különleges jogvédõ szervezet létrehozása, hatékony és arányos szankciórendszer kialakítása stb. II. A kisebbségek önazonossághoz, önkormányzáshoz való joga 1. 2002: a helyi kisebbségi önkormányzati választások éve 1.1. Az egyén és a közösség identitása, az önazonosság egyéni és kollektí v vállalása és az ahhoz kapcsolódó alkotmányos jogok A nemzeti és etnikai kisebbségi jogok országgyûlési biztosának – a hivatalba lépése óta eltelt közel nyolc esztendõ alatt – 2002-ben a második alkalommal nyílott lehetõsége arra, hogy figyelemmel kísérje és értékelje az általános kisebbségi önkormányzati választásokat.1 Az 1998. évi kisebbségi önkormányzati választások elemzése során számos olyan problémára hívtuk fel a figyelmet, amelyek megoldása csak konkrét jogalkotási munka elvégzése útján lehetséges: felmerült a teljes kisebbségi joganyag, és ezzel összefüggésben a választójogi törvények módosításának az igénye. Valószínûleg széles körben ismertek, mégis szeretnénk összefoglalni, röviden bemutatni azokat a kérdéseket, amelyek az 1998–2002 közötti ciklus alatt megválaszolatlanok maradtak. A megválaszolásra váró alapvetõ kérdések sorában elsõ helyen érdemel említést az identitás vállalásának a joga, illetve tartalma. A felületes szemlélõ számára fel sem tûnik, azonban különös jelentõsége van annak, hogy az „identitás vállalásának” vagy az „identitás választásának” a szabadságáról beszélünk-e. A különbség ugyanis korántsem lényegtelen. Identitás-„választásnak” ugyanis csak akkor van értelme, ha ténylegesen meglévõ nemzetiségi kötõdések közül kell választani, amikor a választás arról szól, hogy az egyén melyiket részesíti elõnyben. (Tipikusan ilyen lehet a vegyes házasságból származók döntése, amikor arról határoznak, hogy milyen nyelven folytatják tanulmányaikat, milyen nevelést választanak gyermekeiknek stb.) A választás – szemben a meglévõ identitás vállalásával – nem jelent tetszõleges döntést, tehát egy magyar állampolgár sem választhatja meg szabadon, hogy a jogi értelemben vett kisebbségi közösségek közül – esetleg pillanatnyi hangulata alapján – melyikhez óhajt tartozni, azonban alapvetõ joga tényleges önazonosságát vállalni és kinyilvánítani. Ehhez kapcsolódó további fontos kérdés, hogy az önkormányzáshoz fûzõdõ jog a kisebbségi közösséget vagy az egyént illeti-e meg, illetõleg, hogy a csoporthoz való tartozás kérdésében az egyén autonóm döntést hozhat-e, azaz a közösség tagjai kizárhatnak-e valakit maguk közül. Végül, de nem utolsósorban el kell dönteni azt is, hogy a különbözõ kisebbségi identitások között létezhet-e valamilyen „átjárhatóság”, azaz az egyén felhagyhat-e a nemzeti-etnikai származásából fakadó hovatartozásával, s ha igen, választhat-e másikat. A következõkben a feltett kérdésekre megpróbálunk a lehetõségekhez képest minél határozottabb választ adni, amellyel kapcsolatban hangsúlyozni szeretnénk, hogy fejtegetéseink során nem pusztán a jogszabályok vegytiszta elemzésére, hanem a nemzeti és etnikai kisebbségi jogok országgyûlési biztosának a gyakorlatából származó tapasztalatok feldolgozására is vállalkozunk. 1 Kisebbségi önkormányzati választásokra Magyarországon elsõ alkalommal 1994-ben került sor, akkor azonban az Országgyûlés még nem választotta meg az országgyûlési biztosokat. 1995-ben – a jogintézmény „újszerûségére” is figyelemmel, lehetõség nyílott kisebbségi önkormányzati „pótválasztások” tartására. Értékelésünk tehát alapvetõen az 1998-ban, majd 2002-ben megtartott általános („rendes”) önkormányzati választásokra terjed ki. 1.1.1. Az identitás vállalásának szabadsága

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes